OpenLLM-France/wikimedia huggingface dataset:
# I'm from Barcelona

I’m From Barcelona és un grup de pop/folk nascut a Jönköping, Suècia.
El grup es caracteritza per la seva plantilla de 29 membres, que barregen instruments com clarinets, saxofons, flautes, trompetes, banjos, acordions, kazoos, guitarres, tambors i teclats, entre d'altres.

## Origen del nom

El fundador del grup és Emanuel Lundgren, que també és el cantant i compositor principal. El nom del grup és en honor de la sèrie “Fawlty Towers” on Andrew Sachs, interpretava a un home anomenat Manuel que era de Barcelona. Com que al cantant li agradava la sèrie, i com que s'assemblava a l'actor, van decidir posar-se aquest nom.

## Història

El 2006 va sortir a la venda el seu EP Don't Give Up On Your Dreams, Buddy!, seguit del seu àlbum famós “Let Me Introduce Me & My Friends”, amb cançons festives i de gran harmonia entre instruments i veus, i un pop molt particular, que es pot reconèixer en els primers segons de qualsevol cançó. Cançons com “We’re From Barcelona” i “Chicken Pox” van estendre’s per internet i la banda es va fer conèixer fent presentacions del disc per tot Europa i Estats Units, en festivals indie.
El 2008, i de la mà de Mute Records (EMI), I’m From Barcelona treu “Who Killed Harry Houdini”, un disc amb el mateix segell pop de sempre, però amb la música una mica més madura.

## Plantilla actual

* Cornelia Norgren
* Philip Erixon
* Micke Larsson
* Johan Mårtensson
* Anna Fröderberg
* Johan Aineland
* Martin Lindh
* Erik Ottosson
* Tina Håkansson
* David Ljung
* Christofer Lorin
* Daniel Lindlöf
* Mattias Johansson
* Tobias Granstrand
* Emma Määttä
* Mathias Alrikson
* Jonas Tjäder
* David Ottosson
* Maria Eriksson
* Olof Gardestrand
* Marcus Carlholt
* Julie Witwicki Carlsson
* Rikard Ljung
* Henrik Olofsson
* Jacob Sollenberg
* Fredrik Karp
* Jakob Jonsson

## Àlbums

* Let Me Introduce My Friends
(Abril, 2006) Dolores Recordings
* Who Killed Harry Houdini?
(Octubre 14, 2008) Mute Records

## EP/Singles

* Sing!! (Agost 2005)
* Don't Give Up on Your Dreams, Buddy! - Dolores Recordings (Febrer, 2006)
* Collection of Stamps CD Single - EMI (2006)
* Britney CD Single - Dolores Recordings/EMI (2006)
# Estatili Flac

Estatili Flac (en grec antic: Στατύλλιος Φλάκκος, llatí: Statilius Flaccus) va ser un poeta romà en llengua grega que és l'autor d'uns epigrames inclosos a l'Antologia grega.
No se sap res de la seva vida, més enllà que el seu nom indica que era ciutadà romà. Amb el nom d'Estatili Flac s'inclouen vuit epigrames, un més amb el nom Τυλλίου Φλάκκου ('Tul·li Flac'), i tres simplement signats per Φλάκκου ('Flac').

## Referències

* ↑ «Statilius 19a». A: Realencyclopädie der classischen Altertumswissenschaft.
* ↑ [https://quod.lib.umich.edu/m/moa/acl3129.0002.001/167?page=root;rgn=full+text;size=100;view=image;q1=FlaccusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 157. ]
# Willie Bester

Willie Bester (Montagu, Western Cape, 1956) és un artista sudafricà conegut per les seves instal·lacions fetes amb objectes trobats.

## Biografia

Malgrat que és en gran manera autodidacte, Willie Bester va passar un temps en el Community Arts Project (CAP) a Cape Town. Aquí va ser on començà la carrera d'artista i també on va adquirir consciència política. Bester treballa sobre superfícies rígides, com les planxes de conglomerat, sobre les quals enganxa collages complexos de materials recollits a Cape Town: llaunes aixafades de refrescos, malles metàl·liques, fotografies, pintura, llaunes d'esprai d'aerosol i trossos de metall troben lloc en les seves obres. Aquest collage inclou els materials i objectes que Bester col·lecciona, que són els que expressen millor la seva visió sobre la història de Sud-àfrica. El comentari sociopolític de Bester tracta sovint de les actituds racials que no han variat durant el període del postapartheid a Sud-àfrica.

## Exposicions destacades

* 1982 Forum, Cavendish Square, Cape Town
* 1991 Gallery International, Cape Town
* 1992 Goodman Gallery, Johannesburg
* 1993 South African Association of Art, Cape Town
* 1994 Goodman Gallery, Johannesburg
* 1998 Emporain, Dakar
* 1999 Opere Recenti, Studio d'Arte Raffaelli, Trento, Italy
* 1999 Archivio Della Scuola Romana, Introdotto da Achille Bonito Oliva, Roma, Italy
* 2000 Arte Assortite, Torino
* 2001 Centre D'Art Contemporain, Brussels, Belgium
* 2002 SASOL Museum, Stellenbosch
* 2003 Association for Visual Arts, Cape Town
* 2005 34 LONG, Cape Town
* 2007 Montagu Museum
* 2008 Iziko South African National Gallery, Cape Town
* 2009 Goodman Gallery, Johannesburg

## Bibliografia

* House, Gloria, Alison Kenzie, und Art Gallery of Windsor. Willie Bester: apartheid laboratory : Art Gallery of Windsor, February 24-June 17, 2007. Art Gallery of Windsor, 2008.
* Lee, Donvé. Willie Bester: Art as a Weapon. Awareness Publishing, 2008.

## Referències

* ↑ «Willie Bester». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Willie (Els Simpson)

William MacMoran, Willy l'encarregat de manteniment o simplement Willy l'escocès és un personatge de ficció de la sèrie animada Els Simpson. La seva veu original li dona Dan Castellaneta. A Llatinoamèrica estava doblat fins a la quinzena temporada (inclosa) per Alejandro Villeli, actualment reemplaçat per Sebastián Llapur.

## Biografia

És escocès i és el jardiner encarregat de mantenir la netedat a l'escola primària de Springfield. És un home malcarat i brut, calb en la coroneta, amb una gran cella, barba i bigotis pèl-roigs. Prefereix lluitar contra un llop salvatge d'Alaska a asseure a prendre un te. Practica lluita i és per això que té un cos musculós, encara que no ho aparenta. Sol usar una camisa, però se'l va veure usant un vestit escocès en l'episodi del pou i vestit de la mateixa manera quan Bart li gasta una broma en l'episodi que era nuvi de la filla del reverend Lovejoy. Willy segueix una estricta dieta a base d'haggies i el promou de la següent manera: "Cor i pulmons tallats i bullits dins de l'estómac d'una petita ovella. Sap tan bé com sona. És bo per al que els afligeix! ". Willie en certa forma odia el director Skinner encara que davant d'ell es desfà en afalacs, també li agrada gravar a la gent mentre mantenen relacions.

## Aparicions especials

En un dels especials de Halloween apareix en tres de les tres històries i en totes elles mor atacat (la primera vegada per Homer, la segona per una Maggie d'un univers paral·lel i l'última vegada pel Director Seymour Skinner) i en clavar-se a la seva esquena una destral. El més curiós és que en totes les seves aparicions, l'havia de ser l'heroi. En un altre d'ells apareix parodiant Freddy Krueger.
Personatges d'Els Simpson :
# Estació de Dannes-Camiers

L'estació de Dannes-Camiers és una estació ferroviària situada al municipi francès de Camiers i a prop de Dannes (al departament del Pas de Calais).
És servida pels trens del TER Nord-Pas-de-Calais (de Calais-Ville a Amiens).
| Provinença | Estació anterior | Línia | Estació següent | Destinació |
| Calais-Ville | Neufchâtel | TER Nord-Pas-de-Calais | Étaples-Le Touquet | Amiens |
# Ezechiel N'Douassel

Ezechiel N'Douassel (N'Djamena, 22 d'abril de 1988) és un exfutbolista txadià de les dècades de 2000 i 2010.
Fou internacional amb la selecció de futbol del Txad.
Pel que fa a clubs, destacà a Tourbillon FC, MC Oran, USM Blida, Club Africain, i Ironi Kiryat Shmona.

## Referències

* ↑ «Coupe de la CEMAC 2005».
* ↑ «FIFA Tournaments - Players & Coaches - Ezechiel Ndouasel». Arxivat de l'original el 2015-06-17. [Consulta: 8 novembre 2019].
* ↑ Ezechiel N'Douassel a National-Football-Teams.com (anglès)
* ↑ Football.fr. «Football.fr». Arxivat de l'original el 2011-01-12.
* ↑ «La Fiche de Ezechiel NDOUASSEL - Football algérien». Arxivat de l'original el 2012-09-11.
* ↑ «http://www.ca1920.com/editos/80-couverture/4053-ezechiel-ndouassel-clubiste-pour-4-ans». Arxivat de l'original el 2011-01-12.
* ↑ Ezechiel N'Douassel, Fitxa a Soccerway
# Inundacions d'Accra de 2015

Les inundacions d'Accra en 2015 van ser el resultat de les fortes i contínues precipitacions a Accra, la ciutat més gran de Ghana. Les pluges van començar el dia 1 de juny de 2015. Altres causes d'aquesta inundació foren la planificació inadequada dels barris d'Accra, els canalons obstruïts que bloquegen el sistema de drenatge i alguns altres factors humans. Les inundacions van provocar un trànsit intens en les carreteres de la ciutat i també la paralització de les activitats comercials, ja que els mercats es van inundar i els treballadors es van quedar atrapats.
L'alcalde de l'Assemblea Metropolitana d'Accra, Alfred Oko Vanderpuije, va descriure les inundacions com a crítiques. Almenys 25 persones han mort directament per la inundació, mentre que l'explosió d'una gasolinera causada per la inundació va matar almenys a 200 persones més.
El president del país, John Mahama, ha declarat 3 dies de dol nacional per les víctimes afectades per la inundació i l'explosió. El govern també ha alliberat 60 milions de cedis (quasi uns 12.800.000 euros) per ajudar a les víctimes.

## Referències

* ↑ «Over 200 killed in Ghana gas station explosion». Zee News. [Consulta: 9 juny 2015].
* ↑ «Accra flooded following continuous Rainfall». gbcghana.com, 02-06-2015. Arxivat de l'original el 5 juny 2015. [Consulta: 4 juny 2015].
* ↑ «Ghana petrol station inferno kills about 150 in Accra». BBC, 05-06-2015. [Consulta: 5 juny 2015].
* ↑ Baiocchi, Francisco. «Chaos reigns as Accra is submerged by heavy rains». www.graphic.com.gh, 03-06-2015. [Consulta: 4 juny 2015].
* ↑ «Ghana petrol station inferno kills about 150 in Accra». BBC, 05-06-2015. [Consulta: 5 juny 2015].
* ↑ Gomda, A.R. «Rains Wash Accra». Daily Guide, 03-06-2015. Arxivat de l'original el 6 juliol 2015. [Consulta: 4 juny 2015].
* ↑ «Floods submerge Accra for the umpteenth time». citifmonline.com, 03-06-2015. [Consulta: 4 juny 2015].
* ↑ Baiocchi, Francisco. «Chaos reigns as Accra is submerged by heavy rains». www.graphic.com.gh, 03-06-2015. [Consulta: 4 juny 2015].
# Fara Williams

Fara Williams és una jugadora de futbol internacional amb Anglaterra des del 2001, que juga com a migcampista. Ha jugat 3 Mundials i 3 Eurocopes entre 2005 i 2015, participant en el subcampionat europeu de 2009 i el bronze mundial de 2015 (va marcar el gol decisiu a la pròrroga). També ha jugat els Jocs Olímpics de Londres amb Gran Bretanya.

## Trajectòria

| Anys | Equip | Títols |
| | Chelsea FC |
| 01/02 - 03/04 | Charlton Athletic | 1 Copa de la Lliga |
| 04/05 - 2012 | Everton FC | 1 Copa, 1 Copa de la Lliga |
| 2013 - 2015 | Liverpool FC | 2 Lligues |
| 2016 - act. | Arsenal FC | 1 Copa |

## Referències

* ↑ BBC Sport
* ↑ «FIFA». Arxivat de l'original el 2016-03-04. [Consulta: 17 juliol 2016].
# Farab

Farab fou un districte situat a les dues ribes del riu Iaxartes (Sirdarià), a la desembocadura del riu Aris. La principal població del districte es deia inicialment Kadar (potser Kadir) a l'est del riu, que fou substituïda després per una nova vila anomenada Farab (persa antic Parab, després Barab) com el districte, esmentada per primer cop per al-Mukaddasi, que diu que era una vila fortificada, que va disputar a Kadar la capitalitat del districte fins que la va suplantar. La regió va passar als samànides quan van conquerir Isfidjab vers 839/840 i va quedar com a ciutat fronterera amb els turcs karakhànides que es van fer musulmans vers 960 i van dominar la zona. Farab va agafar llavors el nom d'Otrar o va desaparèixer substituïda per una nova ciutat propera anomenada Otrar.

## Bibliografia

* Barthold, Turkestan

## Enllaços externs

* "Central Asian Regional Training Course: CONSERVATION AND MANAGEMENT OF ARCHAEOLOGICAL AND EARTHEN STRUCTURES AND SITES Arxivat 2009-03-05 a Wayback Machine.". Division of Cultural Heritage, UNESCO Almaty Cluster Office, Aachen University (Alemanya). Trobat el 29 de novembre, del 2005.
# Fara San Martino

Fara San Martino és un municipi situat al territori de la província de Chieti, als Abruços, (Itàlia).

## Galeria

* Terravecchia
* L'església de San Remigio
* L'església de la Santissima Annunziata.

## Enllaços externs

* Lloc web oficial de Fara San Martino (en italià)
# Xenlik

Xenlik (en turc modern Şenlik) fou el nom donat a l'Imperi Otomà a les festes públiques especials, que, al contrari que altres cerimònies, implicaven la participació de tota la població. Bàsicament, es tractava de festes religioses: celebració de la mort d'al-Hussayn ibn Alí ibn Abi-Tàlib, del naixement de Mahoma, final del ramadà, sortida de la caravana de pelegrins a la Meca, tornada de la caravana; també hi havia una festa de primavera: la festa de Khidr el 23 d'abril, equivalent a l'occidental sant Jordi, celebrat amb un pícnic.

## Referències

* ↑ Enciclopèdia de l'Islam
# Xenichthys xanti

Xenichthys xanti és una espècie de peix pertanyent a la família dels hemúlids que habita des del sud del golf de Califòrnia fins al Perú (Pacífic oriental). Pot arribar a fer 24 cm de llargària màxima (normalment, en fa 18). Cos oblong, fusiforme i una mica comprimit. Boca petita, terminal i obliqua. Mandíbula inferior sortint. Ulls molt grossos. Aleta dorsal molt dentada i amb 12 espines i 17-19 radis tous. Té el dors de color verd marronós i els flancs argentats amb reflexos daurats i 5 o 6 franges longitudinals grogues. És un peix marí, demersal i de clima tropical. És inofensiu per als humans.

## Referències

* 1 2 Gill T. N., 1863. Catalogue of the fishes of Lower California, in the Smithsonian Institution, collected by Mr. J. Xantus. Part IV. Proc. Acad. Nat. Sci. Phila. v. 15. 80-88.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Chirichigno, N.F., 1974. Clave para identificar los peces marinos del Perú. Inf. Inst. Mar Perú (44): 387 p.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ McKay, R.J. i M. Schneider, 1995. Haemulidae. Burros, corocoros, chulas, gallinazos, roncos. P. 1136-1173. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.). Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda (Maryland), Estats Units.
* ↑ Ruiz-Ramírez, S., G. Lucano-Ramírez i J. Mariscal-Romero, 1997. Length-weight relationships of soft-bottom demersal fishes form Jalisco and Colima states, Mexico. Naga ICLARM Q. 20(3/4):62-63.
* ↑ Cooke, R., 1992. Prehistoric nearshore and littoral fishing in the eastern tropical pacific: an icthyological evaluation. Journal of World Prehistory 6(1): 1-49.
* ↑ Robertson, D.R. i Allen, G.R., 2006. Shore fishes of the tropical eastern Pacific: an information system. Smithsonian Tropical Research Institute, Balboa, Panamà.
* ↑ Jiménez Prado, P. i P. Béarez, 2004. Peces Marinos del Ecuador continental. Vol. 2: Guía de Especies. SIMBIOE/NAZCA/IFEA.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan

## Enllaços externs

* BioLib (anglès)
* AQUATAB
# Yik'in Chan K'awiil

Yik'in Chan K'awiil (K'awiil l'Enfosquidor del Cel fl. 734 – c. 766) fou el vint-i-sisé governant de Tikal. Regnà en aquesta ciutat estat des de 734 fins al voltant de 746 de. Yik'in Chan K'awiil fou un dels més prestigiosos reis de Tikal. Abans dels avanços en el desxiframent de l'escriptura maia era conegut com a Governant B.

## Vida

Yik'in Chan K'awiil fou identificat per epigrafistes maianistes com el governant 27 en la successió dinàstica de Tikal. La seua esposa era Shana'Kin Yaxchel Pacal (o Gaig Verd a la Paret) de Lakamha.
Yik'in Chan K'awiil fou un dels governants més expansionistes de Tikal: consolidà les conquestes polítiques guanyades pel seu pare Jasaw Chan K'awiil I. Yik'in K'awiil conquerí Calakmul el 736 així com dos aliats de Calakmul el 743 i 744. Amb les conquestes del Perú a l'est i El Naranjo a l'oest destruí el vincle de poder que havia dominat l'àrea.
Durant el seu regnat es feren moltes obres de construcció a la ciutat de Tikal. Moltes de les estructures arquitectòniques encarregades o fetes sota la seua direcció encara són dempeus. Abans que els avanços en el desxiframent de l'escriptura maia revelaren el seu nom, era conegut com el "Governant B" de Tikal pels investigadors.
No se sap exactament on és la seua tomba, però els forts paral·lelismes arqueològics entre la Tomba 116 (la tomba de son pare) i la Tomba 196, situada en una diminutiva piràmide immediatament al sud del Temple II, coneguda com a Estructura 5D-73, suggereix que aquesta podria ser la tomba de Yik'in Chan Kawiil. Altres possibles candidats santuaris funeraris són el Temple IV i Temple VI.

## Referències

* 1 2 Mesoweb, Biografía de Yik'in Chan K'awiil, consultado l'1 de novembre de 2010.
* ↑ Sharer and Traxler (2006, p. 313). L'Estela 5 de Tikal inclou la seua declaració de llinatge, com el vint-i-seté successor del fundador [de la línia dinàstica de Tikal].
* ↑ Valdes, Juan Antonio. «Tikals Dynastic Rulers», 01-02-2001. Arxivat de l'original el 18 d'octubre de 2014.
* ↑ Sharer and Traxler (2006, pàgs. 304–305).

### Bibliografia

* Martin, Simon; Nikolai Grube. Chronicle of the Maya Kings and Queens: Deciphering the Dynasties of the Ancient Maya. London & New York: Thames & Hudson, 2000. ISBN 0-500-05103-8. OCLC 47358325.
* Sharer, Robert J.; & Loa P. Traxler. The Ancient Maya. 6th, fully revised. Stanford, CA: Stanford University Press, 2006. ISBN 0-8047-4817-9. OCLC 57577446.
# FC Lokomotíva Košice

El FC Lokomotíva Košice fou un club de futbol eslovac de la ciutat de Košice.

## Història

El club fou fundat l'any 1946. Evolució del nom:
* 1946 ŠK Železničiari Košice
* 1946 ŠK Železničiari Sparta Košice (fusió amb ŠK Sparta Košice)
* 1949 ZSJ Dynamo ČSD Košice (fusió amb Sokol Jednota Dynamo Košice)
* 1952 TJ Lokomotíva Košice
* 1965 TJ Lokomotíva VSŽ Košice (fusió amb TJ VSŽ Košice)
* 1967 TJ Lokomotíva Košice (final de la fusió amb TJ VSŽ Košice)
* 1990 FK Lokomotíva Košice
* 1994 FK Lokomotíva Energogas Košice
* 1999 FK Lokomotíva PČSP Košice
* 2003 FC Lokomotíva Košice

## Palmarès

* Copa txecoslovaca de futbol:
** 1977, 1979
* Copa eslovaca de futbol:
** 1977, 1979, 1985

## Referències

* ↑ «profutbal.sk». Arxivat de l'original el 2017-08-18. [Consulta: 17 agost 2017].
* ↑ «TJ VSŽ - história». forevervszkosice.sk. Arxivat de l'original el 2016-02-16. [Consulta: 9 abril 2017].
* ↑ «Krátko z histórie». fclokomotiva.sk. [Consulta: 9 abril 2017].

## Enllaços externs

* (eslovac) Web Oficial
* (eslovac) Web No Oficial
* (eslovac) Fan blog Web Arxivat 2017-08-18 a Wayback Machine.
# FR-4

FR-4 (o FR4, acrònim de flame retardant 4) és la designació assignada a una làmina formada per fibra de vidre trenada, resines d'epoxy i brom. El material FR4 s'empra per a fabricar circuits impresos i té la propietat de ser ignífug (resistent a flama). FR4 segueix l'estàndard UL94V-0 i va ser creada per la NEMA l'any 1968.

## Propietats

| Paràmetre | Valor |
| Gravetat/densitat específica | 1.850 g/cm³ (3,118 lb/cu yd) |
| Absorció d'aigua | −0.125 in < 0.10% |
| Index de Temperatura | 140 °C (284 °F) |
| Conductivitat tèrmica, a través | 0.29 W/(m·K), 0.343 W/(m·K) |
| Conductivitat tèrmica, en un pla | 0.81 W/(m·K), 1.059 W/(m·K) |
| Duresa Rockwell | 110 M scale |
| Rigidesa Bond | > 1,000 kg (2,200 lb) |
| Rigidesa Flexural (A; 0.125 in) - LW | > 415 MPa (60,200 psi) |
| Rigidesa Flexural (A; 0.125 in) - CW | > 345 MPa (50,000 psi) |
| Trencament Dielèctric (A) | > 50 kV |
| Trencament Dielèctric (D48/50) | > 50 kV |
| Rigidesa dielèctrica | 20 MV/m |
| Permitivitat relativa (A) | 4.4 |
| Permitivitat relativa (D24/23) | 4.4 |
| Factor de Dissipació (A) | 0.017 |
| Factor de Dissipació (D24/23) | 0.018 |
| Dielectric constant permittivity | 4.70 màx., 4.35 @ 500 MHz, 4.34 @ 1 GHz |
| Temperatura de transició Tg | Pot variar, però per damunt de 120 °C |
| Mòdul de Young - LW | 3.5×10⁶ psi (24 GPa) |
| Mòdul de Young - CW | 3.0×10⁶ psi (21 GPa) |
| Coefficient d'expansió tèrmica - eix x | 1.4×10$^{−5}$ K$^{−1}$ |
| Coefficient d'expansió tèrmica - eix y | 1.2×10$^{−5}$ K$^{−1}$ |
| Coefficient d'expansió tèrmica - eix z | 7.0×10$^{−5}$ K$^{−1}$ |
| Coeficient de Poisson - LW | 0.136 |
| Coeficient de Poisson - CW | 0.118 |
| LW velocitat del so | 3602 m/s |
| SW velocitat del so | 3369 m/s |
| LW impedància acústica | 6.64 MRayl |
| Adherència del Cu | 2 N/mm |
| Resistència elèctrica superficial | 10$^{11}$ Ohm |
| Formació de fuites elèctriques | 175-200 CTI |
on: LW=tot al llarg CW=en diagonal PF=perpendicular a la cara

## Vegeu també

* Circuit imprès
* Material FR-2
* Norma d'inflamabilitat UL94

## Referències

* ↑ «G9 G10 FR4 Glass Epoxy Sheet» (en anglès). http://www.eplastics.com.+[Consulta: 25 maig 2017].
* ↑ «Material FR4» (en anglès). https://www.farnell.com.+[Consulta: 25 maig 2017].
* ↑ «FR4 PCB material details | P.W. Circuits» (en anglès). http://www.pwcircuits.co.uk.+[Consulta: 25 maig 2017].
* ↑ «Epoxyglas™ G10 / FR4 Laminate Sheet 36" x 48" On Accurate Plastics, Inc.» (en anglès). http://accurateplastics.acculam.com. Arxivat de l'original el 2017-07-22. [Consulta: 25 maig 2017].
# Willington

«Willington» té aquests significats:
* Willington José Ortiz (Tumaco, Nariño), futbolista i polític colombià.
* Willington (Connecticut), població dels Estats Units a l'estat de Connecticut.
# Wallingford

«Wallingford» té aquests significats:
* Estats Units:
** Wallingford Center, també conegut com a Wallingford, població dels Estats Units a l'estat de Connecticut.
** Wallingford (Iowa)
** Wallingford (Pennsilvània)
** Wallingford (Vermont)
** Wallingford (Seattle)
* Regne Unit: Wallingford (Oxfordshire)
* Biografies:
** Wallingford Riegger (1885 - 1961), compositor musical estatunidenc.
** Richard de Wallingford (1292–1336), astrònom anglès.
** John de Wallingford (?–1258), cronista anglès.
# Yanai

Yanai (柳井市, Yanai-shi) és una ciutat de la prefectura de Yamaguchi, al Japó.
El febrer de 2006 tenia una població estimada de 33.285 habitants. Segons dades de 2013, té una àrea total de 139,91 km².

## Geografia

Yanai està situada al sud-est de la prefectura de Yamaguchi. L'illa de Heigun pertany a la municipalitat de Yanai.

## Història

Yanai fou fundada el 31 de març de 1954. El 21 de febrer de 2005 el poble d'Ōbatake es fusionà amb Yanai.

## Referències

* ↑ «柳井市ホームページ トップページ (Pàgina d'inici de Yanai)» (en japonès). Ajuntament de Yanai, 01-02-2016. [Consulta: 14 març 2016].
* ↑ «平成25年度　財政状況資料集 (Situació financera de Yanai de 2013)» (PDF) (en japonès), 2013. [Consulta: 16 març 2016].

## Enllaços externs

* Pàgina web de l'ajuntament de Yanai (japonès)